CELEX: 31969L0465
Language: lt
Date: -2073600000
Title: 1969 m. gruodžio 8 d. Tarybos direktyva dėl bulvinio nematodo kontrolės

Svarbus teisinis pranešimas

|

31969L0465

Oficialusis leidinys L 323 , 24/12/1969 p. 0003 - 0004 specialusis leidimas suomių kalba: skyrius 3 tomas 2 p. 0251  specialusis leidimas danų kalba: serija I skyrius 1969(II) p. 0547  specialusis leidimas švedų kalba: skyrius 3 tomas 2 p. 0251  specialusis leidimas anglų kalba: serija I skyrius 1969(II) p. 0563  specialusis leidimas graikų k.: skyrius 03 tomas 5 p. 0021  specialusis leidimas ispanų kalba: skyrius 03 tomas 3 p. 0172  specialusis leidimas portugalų kalba skyrius 03 tomas 3 p. 0172 

		Tarybos direktyva1969 m. gruodžio 8 d.dėl bulvinio nematodo kontrolės(69/465/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę,kadangi bulvių auginimas užima svarbią vietą Bendrijos žemės ūkyje;kadangi dėl kenksmingų organizmų daromos žalos sumažėja bulvių derlingumas;kadangi auginant bulves pritaikius apsaugos priemones nuo tokių kenksmingų organizmų, ne tik būtų išlaikytas gamybinis našumas, bet ir padidėtų žemės ūkio produktyvumas;kadangi siekiant užkirsti kelią žalingų mikroorganizmų išplitimui valstybėse narėse, apsaugos priemonės turėtų ribotą poveikį, jei tokie organizmai vienu metu metodiškai nebūtų kontroliuojami visoje Bendrijoje ir nebūtų užkirstas kelias jų plitimui;kadangi vienas iš žalingiausių bulves veikiančių organizmų yra bulvinis nematodas (Heteroderarostochiensis Woll);kadangi šis kenkėjas buvo pastebėtas keliose valstybėse narėse ir Bendrijoje yra šiuo kenkėju užkrėstų plotų;kadangi yra nuolatinis pavojus bulvių auginimui visoje Bendrijoje, jeigu nebus imtasi veiksmingų priemonių, kontroliuojančių šį kenkėją ir užkertančių kelią jo plitimui;kadangi, siekiant išnaikinti šį kenkėją, reikia imtis būtiniausių priemonių visoje Bendrijoje; kadangi valstybės narės turi turėti galimybę imtis papildomų arba griežtesnių priemonių;kadangi kai kuriems šio kenkėjo patotipams atsparios bulvių veislės yra labai svarbios; kadangi gali būti naudinga panaudoti jas užkrėstuose plotuose; kadangi dėl bendrų interesų reikia skelbti periodinius tokių veislių sąrašus;kadangi, nustatant užkrėtimą ir veislių atsparumą, būtina taikyti valstybėms narėms priimtinus atitinkamus metodus,PRIĖMĖ ŠIĄ DIREKTYVĄ:1 straipsnisŠia direktyva numatomos būtiniausios priemonės, kurių reikia imtis valstybėse narėse siekiant kontroliuoti bulvinį nematodą (Heterodera rostochiensis Woll.) ir užkirsti kelią jo plitimui.2 straipsnisValstybės narės nustato, kad pardavimui skirtos sėklinės bulvės būtų auginamos tiktai tokiuose plotuose, kuriuos oficialiai ištyrus buvo nustatyta ir pripažinta, kad jie neužkrėsti bulviniu nematodu.3 straipsnisNustačius bulvinį nematodą, valstybės narės turi pažymėti užkrėstą plotą.4 straipsnisValstybės narės imasi priemonių, kad užkrėstuose plotuose:a) nebūtų auginamos bulvės;b) nebūtų auginami jokie augalai, skirti persodinti, saugomi žemėje ar kitoje vietoje.5 straipsnisValstybės narės imasi priemonių, kad sėklinės bulvės, kurios yra užkrėstos arba įtariama, kad jos užkrėstos ir yra platinamos kaip sėklinės bulvės, būtų apdorotos taip, kad išnyktų užkrėtimo pavojus.6 straipsnisValstybės narės nebetaiko priemonių dėl bulvinio nematodo kontrolės ar jo išplitimo, jeigu jis daugiau nebenustatomas.7 straipsnisValstybės narės draudžia laikyti bulvinį nematodą.8 straipsnis1. Valstybės narės gali leisti:a) mokslo, tyrimų ir selekcijos darbų tikslais nukrypti nuo 4, 5 ir 7 straipsniuose paminėtų priemonių;b) nukrypstant nuo 4 straipsnio a punkto, užkrėstuose plotuose auginti bulvių veisles, atsparias tuose plotuose rastiems bulvinio nematodo patotipams;c) nukrypstant nuo 4 straipsnio a punkto, užkrėstuose plotuose auginti ne sėklai skirtas bulvių veisles, užtikrinant, kad šių bulvių derlius bus nukastas prieš subręstant bulvinio nematodo cistoms;d) nukrypstant nuo 4 straipsnio a punkto, užkrėstuose plotuose auginti ne sėklai skirtas bulvių veisles, jei plotas buvo dezinfekuotas tinkamomis priemonėmis.2. Valstybės narės užtikrina, kad 1 dalyje paminėti leidimai suteikiami tik tada, kai reikiamomis priemonėmis garantuojama, kad bulvinio nematodo kontrolė nebus pažeista ir neiškils šio kenkėjo plitimo pavojus.3. Bulvių veislė yra atspari konkrečiam bulvinio nematodo patotipui, jeigu minėtą veislę auginant pastebimas natūralus kasmetinis minėto patotipo populiacijos mažėjimas.9 straipsnisValstybės narės gali imtis papildomų arba griežtesnių priemonių, būtinų bulviniam nematodui kontroliuoti ar užkirsti kelią jo plitimui.10 straipsnis1. Kiekvienais metais iki sausio 1 d. valstybės narės Komisijai pateikia visų prekybai patvirtintų bulvių veislių ir veislių, kurias oficialiai ištyrus nustatyta, kad jos yra atsparios bulviniam nematodui, sąrašą. Valstybės narės taip pat nurodo patotipus, kurioms tos veislės yra atsparios.2. Komisija turi užtikrinti, kad kiekvienais metais, pageidautina iki vasario l d., pagal iš valstybių narių gautą informaciją būtų skelbiamas atsparių veislių sąrašas.11 straipsnisValstybės narės užtikrina, kad užkrėtimas bulviniu nematodu ir bulvių veislių atsparumas šiam kenkėjui būtų nustatyti valstybėms narėms priimtinais atitinkamais metodais.12 straipsnisValstybės narės patvirtina priemones, kurios, įsigaliojusios per dvejus metus po pranešimo apie šią direktyvą dienos, įgyvendina šią direktyvą, ir apie tai nedelsdamos praneša Komisijai.13 straipsnisŠi direktyva skirta valstybėms narėms.Priimta Briuselyje, 1969 m. gruodžio 8 d.Tarybos varduPirmininkasJ. M. A. A. Luns[1] OL 28, 1967 2 17, p. 454/67.--------------------------------------------------